John Collett Bredesen
Store norske leksikon,Historie,Norsk og nordisk historie,Norges historie,Norges historie fra 1814 til 1884
John Collett Bredesen var en norsk brukseier og stortingsrepresentant. Han var i perioden 1842-1865 eier av Odals verk, og representerte Hedemarkens amt på Stortinget i 1848 og 1851. Bredesen eide store skogeiendommer, involverte seg i flere industrielle virksomheter og drev omfattende tømmerhandel.
Bredesens navn er først og fremst knyttet til den såkalte «oplandske krise». Den økonomisk vanskelige perioden omkring 1860 førte til at han måtte innstille sine betalinger. Han overga sitt bo til konkurs i 1864-1865. Dette ble innledningen til en økonomisk krise som virket langt utenfor opplandsbygdene. Les mer i Store norske leksikon Stortinget Hedemarkens amt Odals Værk  Norsk historie fra 1815 til 1905